เราแอดไลน์ของร้าน จึงได้สิทธิ์ซื้อ 1 แถม 1 สำหรับโดนัทราคาไม่เกิน 19 บาท เราก็เลยลองรสมะม่วงที่เป็นรสใหม่ค่ะ
 
- แมงโก้ ริง 19 บาท เป็นโดนัทมีรู ท้อปปิ้งด้านบนด้วยครีมมะม่วงน้ำดอกไม้ มีเนื้อมะม่วงชิ้นเล็กๆ
 
แป้งโดนัทนุ่มฟูดีค่ะ ด้านบนเป็นครีมรสเปรี้ยวอมหวาน หอมมะม่วงเบาๆ โอเคค่ะ แต่ว่าเนื้อมะม่วงชิ้นเล็กน้อยมาก แทบไม่รู้สึก 55
 
- แมงโก้ ช็อกโก เค้ก 19 บาท เป็นโดนัททรงกลม 2 ชิ้นประกบกัน คล้ายแซนวิชเลยค่ะ โดยมีไส้ครีมมะม่วงตรงกลาง ซึ่งแป้งโดนัท เป็นแป้งช็อคโกแลต โดยครึ่งนึงจะมีเคลือบช็อคโกแลตรสมะม่วงด้วยค่ะ ด้านบนมีโรยอัลมอนต์ชื้นเล็กๆ
 
แป้งโดนัทจะมีรสช็อคโกแลตนิดๆ ใช้ได้ค่ะ แต่ชิ้นนี้จะออกหวาน ไม่ค่อยมีรสเปรี้ยวค่ะ เพราะว่าส่วนที่เคลือบค่อนข้างหวานเลย ดีว่าเคลือบมาครึ่งเดียวค่ะ ไส้ตรงกลางเป็นครีมนุ่มๆหวานๆมันๆ กับอัลมอนต์กรุบกรอบเพิ่มรสชาติค่ะ
 
เมนูใหม่พิเศษนี้ จะมีถึงสิ้นเดือนพฤษภาคม ใครสนใจรีบตามมาลองนะคะ